อยากทราบว่า อาการแน่นท้องมวลท้องจุกเสียด นอกจาก โรคกระเพาะอาหารกับโรคเครียดแล้ว มีโรคอื่น ที่มีอาการแบบนี้อีกไหมครับ ผมทำงานแล้วทานอาหารไม่ตรงเวลา นอนตื่นก็ไม่เป็นเวลา บางทีนอนได้ 4ชั่วโมง ต้องตื่นไปส่งลูกไป รร.แล้วกลับมานอนต่อ ผมเคยมีประวัติผ่าตัดเนื้องอกในหลอดลมมาครับ ผมทานยาชุดกลุ่มรักษาโรคกระเพาะ ที่ทาง ร้านขายยาจัดให้ ทานแล้วบางทีก็หายบ้างทีก็ยังจุกอยู่ และอีกอย่างผมไม่ค่อยดื่ม เหล้า เบียร์นะครับ
สวัสดีค่ะ จากอาการดังกล่าวมาเข้าได้กับโรคกระเพาะอาหารอักเสบหรือมีแผลในกระเพาะ การวินิจฉัยอื่นๆที่เป็นไปได้เช่น กรดไหลย้อน มีน้ำหรือแก๊ซมากในทางเดินอาหาร กล้ามเนื้อหน้าท้องอักเสบอาจมีจุดกดเจ็บชัดเจน สัมพันธ์กับท่าทาง ลำไส้อักเสบหรือลำไส้แปรปรวน อาจทำให้ปวดท้องบิด ถ่ายเหลวร่วมด้วย โรคตับอ่อนอักเสบ อาจเป็นปวดร้าวทะลุหลัง แต่มักปวดมาก มีไข้ คลื่นไส้ อาเจียน เป็นต้นโรคกระเพาะอาหารอักเสบ หรือโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลการรักษาคือต้องควบคุมและลดปัจจัยที่จะทำให้กระเพาะอาหารเป็นแผลเรื้อรังโดยการใช้ยาลดกรดในกลุ่มโปรตอน ปั๊ม อินฮิบิเตอร์ (Proton Pump Inhibitors) หรือ เอช 2 รีเซพเตอร์ แอนตาโกนีสต์ (H2-Receptor Antagonist หรือ H2 Blocker) เพื่อลดการหลั่งกรด ช่วยรักษาแผลในกระเพาะอาหาร โดยควรใช้ภายใต้การดูแลของแพทย์ ร่วมกับรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม งดการดื่มเหล้าเบียร์หากมีอาการถ่ายดำ ถ่ายเป็นเลือด อาเจียนเป็นเลือด ปวดท้องมาก น้ำหนักลด กินได้น้อยผิดปกติ หรือกินยาที่แพทย์จ่ายมาแล้วไม่ดีขึ้น ควรกลับไปพบแพทย์